Hamas
Hamas (arapski: حماس Hamās, akronim od arapski: حركة المقاومة الاسلامية Harakat al-muqāwama al-islāmiyya, što približno znači "Islamski pokret otpora", dok se taj izraz u arapskom koristi za "oduševljenje") je politička organizacija odana islamističkim principima koju Evropska unija, SAD i dosta drugih zemalja svijeta smatraju terorističkim udruženjem. Usko je povezana sa muslimanskim bratstvom. Njen proklamovirani cilj je "uništenje cionističke i vještačke tvorevine države Izraela" i "uspostavljanje palestinske države na tom okupiranom području, kao i na područjima Gaze i Zapadne obale". U novijoj historiji je poznata i uspješno djeluje kao politička partija u palestinskim autonomnim oblastima. U januaru 2006, ova grupa je pobijedila na palestinskim parlamentarnim izborima, gdje je osvajanjem apsolutne većine mandata u parlamentu, zbacila sa vlasti do tada vladajuću frakciju Fatah. Poslije krvavih unutrašnjih borbi sa Fatahom preuzima kontrolu nad pojasom Gaze dok Fatah ostaje u kontroli Zapadne obale.